*Hakusana "Star Wars" ohjaa tänne. Muita merkityksiä luetellaan täsmennyssivulla.*

|  |  |
| --- | --- |
|  | ***Tähtien sodan teemasivu*** |

**Tähtien sota** (engl. *Star Wars*) on yhdysvaltalainen tieteismediasarja, joka keskittyy George Lucasin luomaan elokuvasarjaan. Elokuvien lisäksi *Tähtien sodasta* on tehty useita televisiosarjoja, videopelejä, kirjoja ja sarjakuvia. Mediasarjassa kuvaillaan useiden eri hahmojen seikkailuja "kauan sitten, kaukaisessa galaksissa".

Sarjan ensimmäinen elokuva, *Tähtien sota* (myöhemmältä lisänimeltään *Episodi IV – Uusi toivo*), sai ensi-iltansa 25. toukokuuta 1977 20th Century Foxin levittämänä ja siitä tuli maailmanlaajuinen ilmiö. Sen jatkoksi tehtiin kaksi yhtä lailla menestynyttä jatko-osaa *Imperiumin vastaisku* (1980) ja *Jedin paluu* (1983); näistä kolmesta elokuvasta koostuu alkuperäinen *Tähtien sota* -trilogia. Sarjaa laajennettiin suuremmaksi mediajatkumoksi Expanded Universen kautta, johon kuuluu kirjoja, televisiosarjoja, videopelejä, ja sarjakuvia. 1990-luvulla *Tähtien sodalle* alettiin työstää esiosatrilogiaa, johon kuuluvat *Pimeä uhka* (1999), *Kloonien hyökkäys* (2002) ja *Sithin kosto* (2005). Nämä elokuvat saivat faneilta ja arvostelijoilta kriittisemmän vastaanoton kuin alkuperäinen trilogia.

The Walt Disney Company osti Lucasfilmin vuonna 2012 neljällä miljardilla dollarilla ja ilmoitti tuottavansa kuuden ensimmäisen elokuvan muodostamaan "Skywalker-saagaan" vielä kolme uutta *Tähtien sota* -elokuvaa: *The Force Awakens* (2015), *The Last Jedi* (2017) ja *The Rise of Skywalker* (2019). Kaikki yhdeksän Skywalker-saagan elokuvaa ovat joko voittaneet tai olleet ehdolla Oscar-palkintojen saajiksi. Näiden lisäksi Lucasfilm tuotti kaksi antologiaelokuvaa nimeltä *Rogue One* (2016) ja *Solo* (2018). *Tähtien sota* on tällä hetkellä maailman kolmanneksi eniten tuottanut elokuvasarja.

Maailma
-------

*Pääartikkeli: Luettelo tähtien sodan planeetoista*
*Tähtien sodan* tapahtumat sijoittuvat kuvitteelliseen galaksiin, jota asuttavat monet usein ihmisenkaltaiset avaruusoliorodut. Hahmoina on myös robottimaisia droideja jotka on rakennettu palvelemaan omistajiaan. Avaruusmatkat ovat yleisiä, sillä monet galaksin planeetoista ovat osa Galaktista tasavaltaa, joka myöhemmin muutetaan Galaktiseksi Imperiumiksi.

Yksi tärkeimmistä elementeistä *Tähtien sodan* universumissa on "Voima", kaikkialla läsnä oleva energiakenttä, jota hyödyntämään kykeneviä henkilöitä kutsutaan "Voimalle herkiksi". Ensimmäisessä elokuvassa Voimaa kuvailtiin energiakentäksi, joka ympäröi kaikkia eläviä olentoja ja sitoo galaksin yhtenäiseksi. Voiman käyttäjillä on yliluonnollisia kykyjä kuten telekinesia, ennustaminen ja mielenhallinta, ja he voivat myös tehostaa fyysisiä kykyjään kuten nopeuttaan ja refleksejään; nämä kyvyt vaihtelevat henkilöstä riippuen ja kehittyvät harjoittelun avulla. Vaikka Voimaa voi käyttää hyvään, sillä on myös pimeä puoli, jonka käyttäjät kyllästävät itsensä vihalla, suuttumuksella ja julmuudella. Yhdeksässä elokuvassa esiintyvät jedit, jotka käyttävät Voimaa hyvään, sekä sithit, jotka käyttävät Voiman pimeää puolta valloittaakseen koko galaksin.

Elokuvat
--------

### Skywalker-saaga


| Elokuva | Ensi-ilta | Ohjaus | Käsikirjoitus | Tuottaja |
| --- | --- | --- | --- | --- |
| Alkuperäinen trilogia |
| *Episodi IV – Uusi toivo* | Yhdysvallat 1977-5-2525. toukokuuta 1977Suomi 1977-12-1616. joulukuuta 1977 | George Lucas | Gary Kurtz |
| *Episodi V – Imperiumin vastaisku* | Yhdysvallat 1980-5-2121. toukokuuta 1980Suomi 1980-8-1515. elokuuta 1980 | Irvin Kershner | Leigh Brackett ja Lawrence Kasdan |
| *Episodi VI – Jedin paluu* | Yhdysvallat 1983-5-2525. toukokuuta 1983Suomi 1983-8-1919. elokuuta 1983 | Richard Marquand | George Lucas ja Lawrence Kasdan | Howard Kazanjian |
| Esiosatrilogia |
| *Episodi I – Pimeä uhka* | Yhdysvallat 1999-5-1919. toukokuuta 1999Suomi 1999-8-66. elokuuta 1999 | George Lucas | George Lucas | Rick McCallum |
| *Episodi II – Kloonien hyökkäys* | 2002-5-1616. toukokuuta 2002 | George Lucas ja Jonathan Hales |
| *Episodi III – Sithin kosto* | 2005-5-1919. toukokuuta 2005 | George Lucas |
| Jatko-osatrilogia |
| *Episodi VII – The Force Awakens* | Suomi 2015-12-1616. joulukuuta 2015Yhdysvallat 2015-12-1818. joulukuuta 2015 | J. J. Abrams | Lawrence Kasdan ja J. J. Abrams | Kathleen Kennedy, J. J. Abrams ja Bryan Burk |
| *Episodi VIII – The Last Jedi* | Suomi 2017-12-1313. joulukuuta 2017Yhdysvallat 2017-12-1515. joulukuuta 2017 | Rian Johnson | Kathleen Kennedy ja Ram Bergman |
| *Episodi IX – The Rise of Skywalker* | Suomi 2019-12-1818. joulukuuta 2019Yhdysvallat 2019-12-2020. joulukuuta 2019 | J. J. Abrams | J. J. Abrams ja Chris Terrio | Kathleen Kennedy, Michelle Rejwan ja J. J. Abrams |
|

#### Alkuperäinen trilogia

Vuonna 1971 George Lucas halusi tehdä elokuvan Flash Gordonista, mutta ei saanut oikeuksia, joten hän alkoi kehittää omaa avaruusoopperaansa. Ohjattuaan elokuvan *Svengijengi ’62* (1973), hän kirjoitti kahden sivun juonitiivistelmän ja 20th Century Fox päätti investoida siihen. Vuonna 1974 Lucas laajensi tarinaa ensimmäiseksi luonnostelluksi käsikirjoitukseksi. Elokuvan menestys johti siihen, että hän laajensi elokuvan elokuvasarjaksi. Jatko-osia varten luomansa taustatarinan johdosta Lucas päätti tehdä trilogioista koostuvan trilogian. Useimmat päänäyttelijöistä palasivat kahteen muuhun alkuperäisen trilogian elokuvaan, jotka Lucasfilm rahoitti itsenäisesti.

*Tähtien sota* sai ensi-iltansa 25. toukokuuta 1977 ja sai lisänimen *Episodi IV – Uusi toivo* vuonna 1979 julkaistussa kirjassa *The Art of Star Wars*. *Episodi V – Imperiumin vastaisku* sai ensi-iltansa 21. toukokuuta 1980, ollen edeltäjänsä tavoin myös taloudellinen- ja arvostelumenestys. Trilogian viimeinen elokuva, *Episodi VI – Jedin paluu*, sai ensi-iltansa 25. toukokuuta 1983. Alkuperäisen trilogian tarina keskittyy Luke Skywalkerin tavoitteeseen tulla jediksi, tämän taisteluihin Galaktista Imperiumia ja Darth Vaderia vastaan sekä Kapinaliiton pyrkimyksiin vapauttaa galaksi Imperiumin otteesta

#### Esiosatrilogia

Tuottaja Gary Kurtzin mukaan esiosatrilogian suunnittelu oli aloitettu jo alkuperäisten elokuvien suunnittelun aikana. Vuonna 1980 Lucas vahvisti suunnitelleensa elokuvasarjan yhdeksänosaiseksi, mutta alkuperäisen trilogian aiheuttaman stressin takia hän päätti perua muut jatko-osat vuonna 1981. Vuonna 1983 Lucas selitti,"Koko sille tarinalle mitä nyt on olemassa ei koskaan ollut käsikirjoitusta... koska tarinoiden auetessa, otin tiettyjä ideoita ja säästin ne ... keskustelin kaikista hyvistä kohdista ja kerroin vain itselleni, että tekisin muita elokuvia jonakin päivänä."

Teknologian kehittyminen 1980-luvulla ja 1990-luvun alussa, mukaan lukien kyky mallintaa tietokoneella esineitä liitettäväksi videokuvaan, inspiroi Lucasia harkitsemaan mahdollisuutta palata saagan pariin. Vuonna 1989 Lucas kertoi, että esiosaelokuvat olisivat "uskomattoman kalliita." Vuonna 1992 hän tunnusti, että hänellä oli suunnitelma luoda elokuville esiosatrilogia. Vuonna 1997 alkuperäinen trilogia julkaistiin teattereihin "päivitettynä" tietokoneella luodulla kuvalla, jota aiottiin käyttää uudessa trilogiassa.

*Episodi I – Pimeä uhka* sai ensi-iltansa 19. toukokuuta 1999, *Episodi II – Kloonien hyökkäys* 16. toukokuuta 2002 ja *Episodi III – Sithin kosto*, elokuvasarjan ensimmäinen PG-13 -ikärajoitettu osa, 19. toukokuuta 2005. Ensimmäiset kaksi elokuvaa saivat sekalaisen vastaanoton ja kolmas osittain positiivisen. Trilogian tapahtumat alkavat 32 vuotta ennen *Episodi IV*:ää ja seuraavat Anakin Skywalkerin, Luken isän, jedikoulutusta ja hänen muuttumistaan sithiksi nimeltä Darth Vader, Galaktinen tasavallan korruptiota sekä Palpatinen / Darth Sidiousin hallitseman Imperiumin syntyä. Alkuperäisen trilogian ohella Lucas on kollektiivisesti kutsunut elokuvasarjan ensimmäistä kuusiepisodista tarinaa "Darth Vaderin tragediaksi".

Vuonna 2004 alkuperäisen trilogian DVD-versioita muokattiin lisää tuomaan jatkuvuutta esiosatrilogian kanssa, esimerkiksi muuttamalla Palpatinen ulkonäköä *Imperiumin vastaiskussa* ja Anakinin ulkonäköä *Jedin paluussa*, jotta nämä muistuttaisivat versioitaan esiosatrilogiassa.

#### Jatko-osatrilogia

Ennen alkuperäisen elokuvan julkaisua, mutta sen menestyksen antaman mahdollisuuden ansiosta, Lucas alkoi suunnitella "yhdeksän elokuvan kolmea trilogiaa." Hän kertoi tästä *Time*-lehden haastattelussa vuonna 1978, ja vahvisti hahmotelleensa ne vuonna 1981. Useissa vaiheissa olevan jatko-osatrilogian oli tarkoitus keskittyä Tasavallan jälleenrakentamiseen, Luken paluuseen samalla tavalla kuin Obi-Wan alkuperäisessä trilogiassa, Luken sisareen (jonka ei vielä silloin ollut päätetty olevan Leia), sekä Hanin, Leian, R2-D2:n ja C-3PO:n paluuseen. Mutta aloitettuaan työn esiosatrilogian parissa Lucas vaati, että *Tähtien sodan* oli tarkoitus olla vain kuusiosainen ja että jatko-osatrilogiaa ei tulisi.

Lucas päätti lopulta jättää elokuvasarjan tulevaisuuden muiden elokuvantekijöiden käsiin, kertoen tammikuussa 2012, ettei tee enää lisää *Tähtien sota* -elokuvia. Saman vuoden lokakuussa The Walt Disney Company osti Lucasfilmin ja asetti *Episode VII*:n ensi-illan vuodelle 2015. Kathleen Kennedy nimitettiin yhtiön johtajaksi ja hän toimi tulevien *Tähtien sota* -elokuvien tuottajana. Lucas antoi Kennedylle jatko-osia varten kaavailemansa tarinaluonnokset vuonna 2012 käydyn kaupan yhteydessä, mutta vuonna 2015 paljastettiin, että Lucasin ideat oli hylätty. Jatko-osatrilogian oli myös tarkoitus tehdä loppu *Tähtien sodan* laajennetusta universumista, joka hylättiin, jotta voitaisiin antaa elokuvantekijöille "äärimmäinen luova vapaus" ja tarjota yleisölle "yllätyksiä ja hienoja kokemuksia."

*Episodi VII – The Force Awakens* sai ensi-iltansa 18. joulukuuta 2015, *Episodi VIII – The Last Jedi* 15. joulukuuta 2017 ja *Episodi IX – The Rise of Skywalker* 20. joulukuuta 2019. *Episodi VII* ja *Episodi VIII* olivat sekä taloudellinen että arvostelumenestys, mutta *Episodi VIII* sai katsojilta vaihtelevamman vastaanoton. *Episodi IX* sai vaihtelevan vastaanoton sekä kriitikoilta että katsojilta. Jatko-osatrilogian tapahtumat alkavat 30 vuotta *Episodi VI*:n jälkeen ja keskittyvät Voimalle herkän orvon, Reyn, matkaan Luke Skywalkerin opastamana sekä hänen taisteluunsa entisen iskusotilas Finnin ja X-siipilentäjä Poe Dameronin sekä Leia Organan johtaman Vastarinnan mukana Ensimmäistä ritarikuntaa sekä Ben Soloa alias Kylo Reniä, pimeälle puolelle kääntynyttä Leian ja Han Solon poikaa sekä Luken sisarenpoikaa, vastaan.

### Antologiaelokuvat

| Elokuva | Ensi-ilta | Ohjaus | Käsikirjoitus | Tuottaja |
| --- | --- | --- | --- | --- |
| *Rogue One: A Star Wars Story* | Suomi 2016-12-1414. joulukuuta 2016Yhdysvallat 2016-12-1616. joulukuuta 2016 | Gareth Edwards | *Tarina:* John Knoll ja Gary Whitta*Käsikirjoitus:* Chris Weitz ja Tony Gilroy | Kathleen Kennedy, Allison Shearmur ja Simon Emanuel |
| *Solo: A Star Wars Story* | Suomi 2018-5-2323. toukokuuta 2018Yhdysvallat 2018-5-2525. toukokuuta 2018 | Ron Howard | Jonathan Kasdan ja Lawrence Kasdan |
|

Ennen Lucasfilmin myymistä Disneylle vuonna 2012 ja jatko-osatrilogian suunnittelun aikana, George Lucas ja alkuperäisen trilogian käsikirjoittajiin kuuluva Lawrence Kasdan alkoivat suunnitella yksittäistä elokuvaa Han Solon nuoruudesta. Helmikuussa 2013 Disneyn toimitusjohtaja Bob Iger julkisti Kasdanin suunnitelmat elokuvasta. Disneyn talousjohtaja Jay Rasulo kuvaili näitä yksittäisiä elokuvia alkuperäistarinoiksi.

Lucasfilm ja Kennedy ilmoittivat, että yksittäiset elokuvat tunnettaisiin yleisesti *Tähtien sodan* antologiasarjana, jonka elokuvia mainostetaan lisänimellä "*A Star Wars Story*". Ensimmäinen elokuva, *Rogue One*, kertoo kuinka Kapinaliitto sai haltuunsa alkuperäisessä *Tähtien sota* -elokuvassa mainitut Kuolemantähden piirustukset. Elokuva sai ensi-iltansa 16. joulukuuta 2016 ja oli sekä arvostelu että taloudellinen menestys.

Toinen elokuva, *Solo*, kertoo kuinka Han Solosta tuli salakuljettaja ja kuinka hän tapasi Chewbaccan ja Lando Calrissianin. Elokuva sai ensi-iltansa 25. toukokuuta 2018 ja sai vaihtelevan vastaanoton, mutta ei menestynyt kaupallisesti. Tästä huolimatta antologiaelokuvia aiotaan tehdä lisää, vaikka Lucasfilm päätti pitää taukoa *Tähtien sota* -elokuvien julkaisemisessa *The Rise of Skywalkerin* ensi-illan 2019 jälkeen.

### Tulevat elokuvat

| Elokuva | Ensi-ilta | Ohjaus | Käsikirjoitus | Tuottaja | Status |
| --- | --- | --- | --- | --- | --- |
| *The Mandalorian & Grogu* | 2026 | Jon Favreau | Jon Favreau ja Dave Filoni | Kathleen Kennedy, Dave Filoni ja Jon Favreau | Esituotannossa |
| Nimeämätön uudesta jediritarikunnasta kertova elokuva | Ei tiedossa | Sharmeen Obaid-Chinoy | Steven Knight | Kathleen Kennedy |
| Nimeämätön *The Mandalorianin* ja spin-offien päätöselokuva | Dave Filoni | Ei tiedossa | Kehitteillä |
| Nimeämätön jedien alusta kertova elokuva | James Mangold |
|

Vuonna 2019, Walt Disney Studiosin luova johtaja Alan F. Horn totesi, että mikäli Disney+-sarja *The Mandalorian* olisi menestys, siitä tultaisiin mahdollisesti tekemään myös elokuva. Tammikuussa 2024 paljastettiin, että Jon Favreau ohjaisi sekä myös käsikirjoittaisi yhdessä Filonin kanssa *The Mandalorianiin* perustuvan elokuvan *The Mandalorian & Grogu*. Helmikuussa 2024, Disneyn toimitusjohtaja Bob Iger ilmoitti elokuvan pyrkivän saamaan ensi-iltansa vuonna 2026.

Huhtikuussa 2023, paljastettiin, että on tekeillä kolme eri aikakausille sijoittuvaa elokuvaa. James Mangold ohjaa ja käsikirjoittaa elokuvan, joka sijoittuu noin 25 000 vuotta ennen Skywalker-saagan tapahtumia ja kertoo jediritarikunnan synnystä. Dave Filoni ohjaa elokuvan, joka tulee toimimaan Disney+-sarjojen *The Mandalorian*, *The Book of Boba Fett*, *Ahsoka* ja *Skeleton Crew* muodostaman tarinan *crossover*-päätösosana. Sharmeen Obaid-Chinoy ohjaa ja Steven Knight käsikirjoittaa elokuvan, jonka tapahtumat sijoittuvat 15 vuotta *The Rise of Skywalkerin* jälkeen, ja joka keskittyy Rey Skywalkerin pyrkimyksiin rakentaa uusi jediritarikunta.

Televisio
---------

### Varhaiset televisioelokuvat

Vuonna 1978 Yhdysvalloissa CBS-televisiokanava esitti *Star Wars Holiday Specialin*, jonka ohjasivat David Acomba ja Steve Binder. Ohjelman käsikirjoittivat George Lucasin tarinan pohjalta Pat Proft, Leonard Ripps, Bruce Vilanch ja Rod Warren. *The Star Wars Holiday Special* sisälsi 1970-luvun laulajien ja näyttelijöiden, kuten Diahann Carrollin ja Harvey Kormanin, esiintymisiä ja laulunumeroita. Mukana oli myös piirroselokuva, jossa nähtiin ensi kertaa palkkionmetsästäjä Boba Fett – varsinaisesti vasta *Imperiumin vastaiskussa* esiintynyt hahmo. Monet *Tähtien sota* -fanit eivät lainkaan pidä *Star Wars Holiday Specialista*. George Lucas itse on sanonut, että tuhoaisi sen jokaisen kopion, jos asia olisi hänen vallassaan. Holiday Specialia ei ole koskaan julkaistu virallisesti videolla tai DVD:llä, eikä näin luultavasti tule tapahtumaankaan.

Vuonna 1984 ilmestyi *Jedin paluussa* esiintyneiden ewokien seikkailuista kertova elokuva *The Ewok Adventure*. Sille ilmestyi vuonna 1985 myös jatko-osa *Ewoks: Battle for Endor*. 1980-luvulla ilmestyi myös lapsille suunnattu *Ewokit*-piirrossarja.

### Televisiosarjat

#### Animaatiot

| Sarja | Tuotantokausi | Jaksot | Esitetty / Julkaistu | Showrunner | Verkko |
| --- | --- | --- | --- | --- | --- |
| Alkoi | Päättyi |
| *The Clone Wars* |  | Elokuva | 2008-08-1515. elokuuta 2008 | Dave Filoni | Elokuvateatterit |
|  | 1 | 22 | 2008-10-33. lokakuuta 2008 | 2009-3-2020. maaliskuuta 2009 | Cartoon Network |
|  | 2 | 22 | 2009-10-22. lokakuuta 2009 | 2010-4-3030. huhtikuuta 2010 |
|  | 3 | 22 | 2010-9-1717. syyskuuta 2010 | 2011-4-11. huhtikuuta 2011 |
|  | 4 | 22 | 2011-11-1616. marraskuuta 2011 | 2012-3-1616. maaliskuuta 2012 |
|  | 5 | 20 | 2012-9-2929. syyskuuta 2012 | 2013-3-22. maaliskuuta 2013 |
|  | 6 | 13 | 2014-2-1515. helmikuuta 2014 | 2014-3-77. maaliskuuta 2014 | Netflix |
|  | 7 | 12 | 2020-2-2121. helmikuuta 2020 | 2020-5-88. toukokuuta 2020 | Disney+ |
| *Rebels* |  | Lyhytanimaatiot | 4 | 2014-8-1111. elokuuta 2014 | 2014-11-44. marraskuuta 2014 | Dave Filoni, Simon Kinberg ja Greg Weisman | Disney XD |
|  | 1 | 15 | 2014-10-33. lokakuuta 2014 | 2015-3-22. maaliskuuta 2015 |
|  | 2 | 22 | 2015-6-2020. kesäkuuta 2015 | 2016-3-3030. maaliskuuta 2016 | Dave Filoni ja Simon Kinberg |
|  | 3 | 22 | 2016-9-2424. syyskuuta 2016 | 2017-3-2525. maaliskuuta 2017 |
|  | 4 | 16 | 2017-10-1616. lokakuuta 2017 | 2018-3-55. maaliskuuta 2018 |
| *Resistance* |  | Lyhytanimaatiot | 12 | 2018-12-1010. joulukuuta 2018 | 2018-12-3131. joulukuuta 2018 | Athena Yvette Portillo, Justin Ridge ja Brandon Auman | YouTube |
|  | 1 | 21 | 2018-10-77. lokakuuta 2018 | 2019-03-1717. maaliskuuta 2019 | Disney Channel |
|  | 2 | 19 | 2019-10-66. lokakuuta 2019 | 2020-1-2626. tammikuuta 2020 |
| *The Bad Batch* |  | 1 | 16 | 2021-5-44. toukokuuta 2021 | 2021-8-1313. elokuuta 2021 | Jennifer Corbett | Disney+ |
|  | 2 | 16 | 2023-1-44. tammikuuta 2023 | 2023-3-2929. maaliskuuta 2023 |
|  | 3 | 15 | 2024-2-2121. helmikuuta 2024 | 2024-5-11. toukokuuta 2024 |
| *Visions* |  | 1 | 9 | 2021-9-2222. syyskuuta 2021 | Ei ole |
|  | 2 | 9 | 2023-5-44. toukokuuta 2023 |
| *Tales of the Jedi* |  | 1 | 6 | 2022-10-2626. lokakuuta 2022 | Dave Filoni |
|  | 2 | 6 | 2024 |
| *Pikkujedien seikkailut* |  | 1 | 25 | 2023-5-44. toukokuuta 2023 | Ei tiedossa | Ei tiedossa | Disney+

---

Disney Junior |
|

*Droidit*-piirrossarja kertoo seikkailuista, joita *Tähtien sodassa* esiintyneet droidit C-3PO ja R2-D2 kokivat ennen *Uuden toivon* tapahtumia. Vuonna 2003 Cartoon Network -televisiokanavalla esitettiin *Star Wars: Clone Wars* -piirrossarja, jonka tuotti muun muassa *Samurai Jack* -piirretyistä tunnettu Genndy Tartakovsky. Jaksot kestivät noin kolme minuuttia. *Clone Wars* voitti vuonna 2004 Emmy-palkinnon. *Clone Wars* kertoi *Kloonien hyökkäyksen* ja *Sithin koston* väliin sijoittuvista tapahtumista. *Clone Warsia* tuotettiin 25 jaksoa.

Lucas perusti myöhemmin Lucasfilmille oman animaatiostudion Lucasfilm Animation. Sen ensimmäinen tietokoneanimoitu televisiosarja oli *Star Wars: The Clone Wars*, joka alkoi samannimisellä elokuvalla ja sijoittui samalle aikajanalle kuin edellinen *Clone Wars* -animaatio. Sarjan viisi ensimmäistä tuotantokautta esitettiin Cartoon Networkilla vuosina 2008–2013 ja kuudes tuotantokausi julkaistiin Netflixiin vuonna 2014. Sarjalle päätettiin vielä myöhemmin toteuttaa seitsemäs tuotantokausi, joka julkaistiin keväällä 2020 Disney+-suoratoistopalveluun. Vaikka edelliset televisiosarjat muutettiin osaksi *Star Wars Legends* -jatkumoa, *The Clone Wars* jäi osaksi kaanonia. Seuraava animaatiosarja *Star Wars Rebels* esitettiin Disney XD:llä vuosina 2014–2018. Sarja sijoittui *Sithin koston* ja *Uuden toivon* välille ja kertoi pienestä Imperiumia vastustavasta kapinallisjoukosta, joka päätyi myöhemmin osaksi isompaa kapinaa. Sarja vei myös loppuun muutaman *The Clone Warsista* kesken jääneen juonikuvion. Vuonna 2017 alkoi YouTubessa julkaistava 2D-animoitu verkkosarja *Star Wars: Forces of Destiny*, jonka jaksoista suurin osa keskittyy *Tähtien sodan* naispuolisiin hahmoihin. Vuosina 2018–2020 Disney Channelilla esitettiin *Star Wars Resistance*, joka keskittyy Vastarinnan vakooja Kazuda Xionoon ja jonka tapahtumat alkoivat kuusi kuukautta ennen *The Force Awakensin* tapahtumia ennen kuin ne myöhemmin risteävät jatko-osatrilogian tapahtumien kanssa. Vuonna 2021 Disney+:lla alkoivat uusi animaatiosarja *Star Wars: The Bad Batch*, joka kertoo Klooniyksikön 99, kutsumanimeltään "Bad Batchin", vaiheista *The Clone Warsin* tapahtumien jälkeen, sekä anime-lyhytanimaatioista koostuva antologiasarja *Star Wars: Visions*.

#### Näytellyt

| Sarja | Tuotantokausi | Jaksot | Esitetty / Julkaistu | Showrunner | Status |
| --- | --- | --- | --- | --- | --- |
| Alkoi | Päättyi |
| *The Mandalorian* |  | 1 | 8 | 2019-11-1212. marraskuuta 2019 | 2019-12-2727. joulukuuta 2019 | Jon Favreau | Julkaistu |
|  | 2 | 8 | 2020-10-3030. lokakuuta 2020 | 2020-12-1818. joulukuuta 2020 |
|  | 3 | 8 | 2023-3-11. maaliskuuta 2023 | 2023-4-1919. huhtikuuta 2023 |
| *The Book of Boba Fett* |  | 1 | 7 | 2021-12-2929. joulukuuta 2021 | 2022-2-99. helmikuuta 2022 | Jon Favreau ja Dave Filoni |
| *Obi-Wan Kenobi* |  | 1 | 6 | 2022-5-2727. toukokuuta 2022 | 2022-6-2222. kesäkuuta 2022 | Joby Harold |
| *Andor* |  | 1 | 12 | 2022-9-2121. syyskuuta 2022 | 2022-11-2323. marraskuuta 2022 | Tony Gilroy |
|  | 2 | 12 | Ei tiedossa | Ei tiedossa | Jälkituotannossa |
| *Ahsoka* |  | 1 | 8 | 2023-8-2222. elokuuta 2023 | 2023-10-33. lokakuuta 2023 | Dave Filoni | Julkaistu |
|  | 2 | Ei tiedossa | Ei tiedossa | Ei tiedossa | Kehitteillä |
| *The Acolyte* |  | 1 | 8 | 2024-6-44. kesäkuuta 2024 | Ei tiedossa | Leslye Hedland | Jälkituotannossa |
| *Skeleton Crew* |  | 1 | 8 | 2024 | Ei tiedossa | Jon Watts ja Christopher Ford |
|

Lucas paljasti vuonna 2005 aikovansa toteuttaa näytellyn televisiosarjan, joka sijoittuisi *Sithin koston* ja *Uuden toivon* välille. Tuottaja Rick McCallum paljasti vuonna 2012 projektin työnimeksi *Star Wars Underworld* ja vuonna 2013 sille oli tehty yli 50 käsikirjoitusta. Joulukuussa 2015 sarja oli yhä kehityksessä. Marraskuussa 2017 Bob Iger kertoi, että näytelty *Tähtien sota* -televisiosarja tultaisiin toteuttamaan julkaistavaksi vuonna 2019 Disney+:aan. Helmikuussa 2018 raportoitiin, että *Tähtien sodalle* ollaan toteuttamassa useita näyteltyjä televisiosarjoja.

Visuaalisista efekteistä vastaava Lucasfilmin tytäryhtiö Industrial Light & Magic avasi marraskuussa 2018 uuden osaston televisio- ja suoratoistotuotantoa varten nimeltä ILM TV. ILM TV:n tilat sijaitsevat Lontoossa ja saavat tukea yhtiön toimipisteiltä San Franciscosta, Vancouverista ja Singaporesta, ja uuden osaston odotetaan työstävän sekä nykyisiä että uusia sarjoja, alkaen sarjasta *The Mandalorian*.

Tähtien sodan aikajana
----------------------

*Tähtien sodan* kaanon koostuu useista eri aikakausista, joista kolme ovat Skywalker-saagan elokuvien keskiössä. Viralliset nimitykset näille aikakausille annettiin tammikuussa 2021, ja aikajanaa laajennettiin uusilla aikakausille huhtikuussa 2023.

* **Jedien alku** (engl. *Dawn of the Jedi*): Aika, jolloin ensimmäiset jedit ilmaantuivat galaksiin. James Mangoldin tuleva elokuva sijoittuu tälle aikakaudelle.
* **Vanha tasavalta** (engl. *The Old Republic*): Galaktisen tasavallan varhaisimmat vaiheet. *Legends*-jatkumon *Kinght of the Old Republic* -pelit sijoittuvat tälle aikakaudelle. Osa pelien elementeistä on osa myös kaanonia.
* **Uljas tasavalta** (engl. *The High Republic*): Sijoittuu vuosille 300–82 eYt. Aika, jolloin Galaktinen tasavalta ja jediritarikunta olivat voimakkaimmillaan. *Uljas tasavalta* -kirjat, *Pikkujedien seikkailut* ja *The Acolyte* sijoittuvat tälle aikakaudelle.
* **Jedien tuho** (engl. *Fall of the Jedi*): Sijoittuu vuosille 82–19 eYt. Aika, jonka lopussa ylikansleri Palpatine, joka oli oikeasti sith-lordi Darth Sidious, käynnisti kloonisodat, joiden jälkeen hän määräsi jedit tuhottaviksi ja muutti Tasavallan Galaktiseksi Imperiumiksi. Esiosatrilogian elokuvat sekä *The Clone Wars* ja *Tales of the Jedi* sijoittuvat tälle aikakaudelle.
* **Imperiumin valtakausi** (engl. *Reign of the Empire*): Sijoittuu vuosille 19 eYt–5 jYt. Aika, jona Galaktinen Imperiumi piti galaksia hallinnassaan. *The Bad Batch*, *Jedi: Fallen Order*, *Jedi: Survivor*, *Solo: A Star Wars Story* ja *Obi-Wan Kenobi* sijoittuvat tälle aikakaudelle.
* **Kapinan aika** (engl. *Age of Rebellion*): Sijoittuu Imperiumin valtakauden viimeisille vuosille: 5 eYt–5 jYt. Aika, jona Kapinaliitto kävi taisteluun Galaktista Imperiumia vastaan. *Star Wars Rebels*, *Andor*, *Rogue One: A Star Wars Story* ja alkuperäisen trilogian elokuvat sijoittuvat tälle aikakaudelle.
* **Uusi tasavalta** (engl. *The New Republic*): Sijoittuu vuosille 5 jYt–34 jYt. Aika, jona Imperiumi romahti ja Uusi tasavalta muodostettiin. *Squadrons*, *The Mandalorian*, *The Book of Boba Fett*, *Ahsoka*, *Skeleton Crew*, *The Mandalorian & Grogu* sekä Dave Filonin tuleva elokuva sijoittuvat tälle aikakaudelle.
* **Ensimmäisen ritarikunnan nousu** (engl. *Rise of the First Order*): Sijoittuu vuosille 34 jYt–35 jYt. Aika, jona Imperiumin jäänteistä muodostunut sekä yhä elossa olevan Palpatinen luoman nukkehallitsijan, yksinvaltias Snoken, johtama Ensimmäinen ritarikunta tuhoaa Uuden tasavallan, ja jona Kapinaliiton entisten sankareiden muodostama sekä Uuden tasavallan epävirallisesti tukema Vastarinta nousi vastustamaan. *Star Wars Resistance* sekä jatko-osatrilogian elokuvat sijoittuvat tälle aikakaudelle.
* **Uusi jediritarikunta** (engl. *New Jedi Order*): Alkoi vuodesta 35 jYt. Rey Skywalker alkaa kouluttaa uuden sukupolven jedejä. Sharmeen Obaid-Chinoyn tuleva elokuva sijoittuu tälle aikakaudelle.

Ajat ilmaistu vuosina ennen ja jälkeen Yavinin taistelun. Yavinin taistelussa Luke Skywalker ja muut kapinalliset tuhoavat ensimmäisen Kuolemantähden. eYt = ennen Yavinin taistelua. jYt = jälkeen Yavinin taistelun.

Oheismateriaali
---------------

*Pääartikkeli: Tähtien sodan oheismateriaali*
### Kirjat

Ensimmäinen *Tähtien sota* -kirja oli vuonna 1976, puoli vuotta ennen elokuvaa, julkaistu *Tähtien sodan* romaaniversio. Kirja ilmestyi George Lucasin nimissä, mutta sen haamukirjoitti Alan Dean Foster. Foster kirjoitti myöhemmin *Tähtien sota* -aiheisen kirjan *Splinter of the Mind’s Eye*, joka ilmestyi Suomessa 1980-luvulla nimellä *Mustan lordin paluu*.

1990-luvulla ilmestyi paljon *Tähtien sota* -kirjoja, kuten Timothy Zahnin *Thrawn*-trilogia ja Kevin J. Andersonin *Jediakatemia*-trilogia. Nämä kirjat kertoivat *Jedin paluun* jälkeisestä ajasta. Monet *Tähtien sota* -fanit pitävät *Thrawn*-trilogiaa laadukkaana, mutta yleisesti ottaen *Tähtien sota* -kirjojen tasoa pidetään heikkona.

Vuonna 1999 ilmestyivät *Vector Prime* ja *New Jedi Order* -kirjasarjan ensimmäinen osa. *New Jedi Orderiin* kuuluu 24 kirjaa, joita ovat kirjoittaneet esimerkiksi R. A. Salvatore, Michael A. Stackpole, James Luceno ja Sean Williams. *New Jedi Orderin* tapahtumat alkavat 25 vuotta Yavinin taistelun jälkeen. Ne kertovat toisesta galaksista saapuneen Yuuzhan Vong -lajin hyökkäyksestä *Tähtien sodan* galaksiin. Kirjasarjan aikana kuolee useita merkittäviä *Tähtien sota* -hahmoja. Sarja päättyy teokseen *The Unifying Force* (30 vuotta Yavinin taistelun jälkeen).

Jedi Knight -peleistä tuttu Kyle Katarn, joka varasti Kuolemantähden piirustukset Imperiumilta ja joka voitti taistelussa ja surmasi Jerecin, Darth Vaderiakin voimakkaamman pahan jedin ja joka myös voitti ja tappoi Desannin ja kymmeniä voimakkaita pimeyden jedejä, Imperiumin sotilaita ja palkkasotureita, ja joka on Luke Skywalkerin jediakatemiassa opettajana, auttaa uutta tasavaltaa New Jedi Orderissa taistelussa Yuuzhan Vong -lajia vastaan on myös pääsankarina Star Wars Dark Forces kirjassa, joka ei nimestä huolimatta perustu samannimiseen *Tähtien sota* -peliin.

*Tähtien sodasta* on myös julkaistu monia tietoteoksia, kuten elokuvissa ja Expanded Universessa esiintyvistä avaruusaluksista, aseista ja tekniikasta erittäin yksityiskohtaisesti kertova *Essential Guide of Vessels and Vehicles*.

### Sarjakuvat

Tähtien sota -sarjakuvalehden 10/1987 kansi.
Ensimmäiset *Tähtien sota* -sarjakuvat julkaisi Marvel Comics vuosina 1977–1986. Niitä piirsivät muun muassa Archie Goodwin, Howard Chaykin, Al Williamson, Carmine Infantino, Walt Simonson, Michael Golden, Chris Claremont, Whilce Poratio, Jo Duffy ja Ron Frenz. Archie Goodwin ja Al Williamson piirsivät myös sanomalehdissä julkaistuja *Tähtien sota* -sarjakuvastrippejä vuosina 1979–1984. 

1990-luvulta lähtien *Tähtien sota* -sarjakuvia on julkaissut Dark Horse Comics. Vuodesta 2004 lähtien kustantamo on julkaissut *Tähtien sota* -sarjakuvalehtiä, joiden nimet ovat *Star Wars Republic*, *Star Wars Empire*, *Star Wars Jedi* ja *Star Wars Tales*. Dark Horse lopetti *Tähtien sota* -sarjakuvien julkaisemisen vuonna 2014, jolloin lisenssi siirtyi takaisin Marvelille. Lisäksi IDW Publishing on julkaissut *Tähtien sota* -sarjakuvia vuodesta 2017 alkaen.

Suomessa Kustannus Oy Semic julkaisi Marvel Comicsin sarjakuvia vuosina 1977–1987. Dark Horse Comicsin sarjakuvia julkaisivat Suomessa vuosina 1996-1997 Semic, vuosina 1999–2002 Yhtyneet Kuvalehdet, vuosina 2003-2005 ja 2012 Egmont Kustannus sekä vuosina 2008–2011 Readme.fi. Lisäksi Jalava on julkaissut kolme albumia Star Wars-sarjakuvastrippejä (*Käärmemestarit*, *Petturin peli* ja *Jedin kosto*).

### Videopelit

*Pääartikkeli: Tähtien sota -videopelit*
*Tähtien sota* -aiheisia videopelejä on julkaistu vuodesta 1982 lähtien jo yli 120 kappaletta. Pelien joukossa on niin ammunta-, seikkailu-, strategia- kuin roolipelejäkin. Yksi tunnetuimpia pelejä on vuonna 2003 julkaistu *Star Wars: Knights of the Old Republic* -roolipeli, joka voitti yli 40 erilaista pelipalkintoa. Parhaiten myynyt *Tähtien sota* -peli on vuonna 2004 julkaistu *Star Wars: Battlefront*. *Tähtien sota* -peliksi voidaan lukea myös vuonna 2005 julkaistu *Lego Star Wars: The Video Game* jatko-osineen, joissa liikutaan Lego-hahmoiksi muutetuilla *Tähtien sota* -hahmoilla. Vuonna 2008 julkaistussa *Star Wars: The Force Unleashedissa* pelaaja taas pääsee ohjaamaan Darth Vaderin salaista oppipoikaa, Starkilleriä.

Vuonna 2015 EA DICE julkaisi *Star Wars: Battlefront* -videopelin PlayStation 4- ja Xbox One -konsoleille sekä Microsoft Windowsille. Sen jatko-osa *Star Wars: Battlefront II* julkaistiin samoille alustoille vuonna 2017. Vuoden 2019 marraskuussa julkaistiin toimintaseikkailupeli *Star Wars Jedi: Fallen Order*.

Näyttelijät
-----------

*Pääartikkeli: Luettelo Tähtien sodan näyttelijöistä*

Teemat
------

Yksi *Tähtien sodan* keskeisimmistä teemoista on perinteinen hyvän ja pahan välinen taistelu. *Tähtien sota* on saanut vaikutteita esimerkiksi aasialaisista wuxia-elokuvista, roomalaisesta mytologiasta ja Akira Kurosawan samurai-elokuvista.

Tavarat
-------

Yhdeksi *Tähtien sodan* tavaramerkeistä on muodostunut jokaisessa sarjan elokuvista, käytetty kuvitteellinen ase, valosapeli. Muita leluksi päätyneitä ovat myös sarjaan pohjautuvat toimintafiguurit sekä pahuuden valtiaan Darth Vaderin musta maski.

Lähteet
-------

1. ↑  Disney ostaa Lucasfilmin ja tekee uuden Star Wars -elokuvan *Helsingin Sanomat*.  30.12.2012.  Arkistoitu 27.7.2015. Viitattu 14.8.2015.
2. ↑  Star Wars – Box Office History *The Numbers*. Viitattu 9.1.2015. (englanniksi)
3. ↑  Movie Franchises – Box Office History *The Numbers*. Viitattu 1.1.2017. (englanniksi)
4. ↑  Young, Bryan: The Cinema Behind Star Wars: John Carter *StarWars.com*.  21.12.2015. Viitattu 11.9.2019. (englanniksi)
5. ↑  Vallely, Jean: The Empire Strikes Back and So Does Filmmaker George Lucas With His Sequel to Star Wars *Rolling Stone*. Wenner Media LLC. 12.6.1980. Viitattu 11.9.2019.
6. ↑  *The Making of Star Wars: The Definitive Story Behind the Original Film (Star Wars)* (2007).
7. ↑  Smith, Kyle: How 'Star Wars' was secretly George Lucas' Vietnam protest *The New York Post*.  21.9.2014. Viitattu 11.9.2019. (englanniksi)
8. ↑  Starkiller *Jedi Bendu*.  Arkistoitu.  (englanniksi)
9. 1 2 3 4  *The Secret History of Star Wars* (2008).
10. 1 2 3  Steranko, "George Lucas", *Prevue* #42, September–October 1980.
11. ↑  Hidalgo, Pablo: (And just to preemptively 'well, actually' myself, 'Episode IV: A New Hope' was made public by publishing it in the screenplay in 1979's Art of Star Wars book. But it wasn't added to the crawl until 1981) *twitter.com*.  15.2.2019. Viitattu 11.9.2019. (englanniksi)
12. 1 2  Gary Kurtz Reveals Original Plans for Episodes 1-9 *TheForce.net*.  26.5.1999. Viitattu 11.9.2019. (englanniksi)
13. ↑  Lucas, George: Interview: George Lucas Bantha Tracks. Viitattu 11.9.2019. (englanniksi)
14. ↑  Worrell, Denise. *Icons: Intimate Portraits*. s. 185.
15. ↑  Episode III Release Dates Announced *StarWars.com*.  5.4.2004.  Arkistoitu. Viitattu 11.9.2019. (englanniksi)
16. ↑  Wakeman, Gregory: George Lucas Was Terrible At Predicting The Future Of Star Wars *CinemaBlend*.  December 4, 2014. Viitattu 11.9.2019.
17. 1 2  Mark Hamill talks *Star Wars* 7, 8 and 9! *MovieWeb*.  10.9.2004.  Arkistoitu 6.12.2008. Viitattu 11.9.2019. (englanniksi)
18. ↑  George Lucas' Galactic Empire *Time*.  6.3.1978.  Arkistoitu 17.9.2012. Viitattu 11.9.2019. (englanniksi)
19. ↑  Kerry O’Quinn. "The George Lucas Saga Chapter 3: 'The Revenge of the Box Office'". *Starlog* #50. syyskuu 1981.
20. ↑  Gerald Clarke. "The Empire Strikes Back!" (Arkistoitu – Internet Archive). *Time*. 19.5.1980. Viitattu 11.9.2019.
21. ↑  Warren, Bill. "Maker of Myths". *Starlog* #237. huhtikuu 1997.
22. ↑  Kerry O’Quinn. "The George Lucas Saga Chapter 1: 'A New View'", *Starlog* #48. heinäkuu 1981.
23. ↑  Lucas, George: *Star Wars: The Empire Strikes Back*. Del Rey, 1997.
24. ↑  George Lucas talks on *Star Wars* sequels 7, 8 & 9 *Killer Movies*.  13.9.2004. Viitattu 11.9.2019. (englanniksi)
25. ↑  George Lucas Done With 'Star Wars' Fanboys, Talks 'Red Tails' *The Huffington Post*.  17.1.2012. Viitattu 11.9.2019. (englanniksi)
26. ↑  Nakashima, Ryan: Disney to make new 'Star Wars' films, buy Lucas co *Yahoo!*.  30.10.2012. Viitattu 11.9.2019. (englanniksi)
27. ↑  Block, Alex: Disney to Buy Lucasfilm for Billion; New 'Star Wars' Movie Set for 2015 *The Hollywood Reporter*.  30.10.2012. Viitattu 11.9.2019. (englanniksi)
28. ↑  George Lucas & Kathleen Kennedy Discuss Disney and the Future of Star Wars *YouTube*.  30.10.2012.  ""I have story treatments of VII, VIII, and IX ... and I have complete confidence that [Kathy]'s going to take them and make great movies."" Viitattu 11.9.2019.
29. ↑  Breznican, Anthony: George Lucas on 'Star Wars: The Force Awakens': 'They weren’t keen to have me involved' *Entertainment Weekly*.  20.11.2015.  "[T]hey looked at the stories and they said, 'We want to make something for the fans' ... So I said, 'All I want to do is tell a story of what happened'."
30. ↑  Sciretta, Peter: Interview: J.J. Abrams Talks About Abandoning George Lucas’ Treatments and Lessons of the Star Wars Prequels */Film*.  "I came on board, and Disney had already decided they didn't want to go that direction. So the mandate was to start from scratch." Viitattu 11.9.2019. (englanniksi)
31. ↑  The Legendary *Star Wars Expanded Universe* Turns a New Page *StarWars.com*.  25.4.2014. Viitattu 11.9.2019. (englanniksi)
32. ↑  McCreesh, Louise: Lucas had been developing a Han Solo movie for ages *Digital Spy*.  13.2.2018. Viitattu 11.9.2019. (englanniksi)
33. ↑  Disney Earnings Beat; 'Star Wars' Spinoffs Planned *CNBC*.  5.2.2013. Viitattu 11.9.2019. (englanniksi)
34. ↑  Graser, Marc: *Star Wars*: The 'Sky's the Limit' for Disney's Spinoff Opportunities *Variety*.  12.9.2013. Viitattu 11.9.2019. (englanniksi)
35. ↑  Breznican, Anthony: Star Wars: Rogue One and mystery standalone movie take center stage *Entertainment Weekly*. Viitattu 11.9.2019. (englanniksi)
36. ↑  'Multiple films' still in 'Star Wars' pipeline, sources say *Good Morning America*.  21.6.2018. ABC. Viitattu 11.9.2019. (englanniksi)
37. ↑  Patches, Matt: Star Wars movies to go on 'hiatus' after Episode IX *Polygon*.  12.4.2019. Viitattu 11.9.2019. (englanniksi)
38. 1 2  McPherson, Chris: 'The Mandalorian & Grogu' Will Be the Next Star Wars Movie to Hit Theaters *Collider*.  7.2.2024. Viitattu 12.2.2024. (englanniksi)
39. 1 2 3  Grobar, Matt: 'The Mandalorian & Grogu': Jon Favreau To Direct And Produce 'Star Wars' Pic For Lucasfilm *Deadline Hollywood*.  9.1.2024.  Arkistoitu. Viitattu 21.1.2024. (englanniksi)
40. 1 2 3 4 5  Goldbart, Max: Daisy Ridley Returning As Rey In Sharmeen Obaid-Chinoy & Steven Knight Star Wars Movie *Deadline*.  7.4.2023. Viitattu 7.4.2023. (englanniksi)
41. ↑  Tsang, Christopher: Disney Studios Chief Alan Horn on Scorsese v. Marvel, Challenges in a Changing Business *Variety*.  13.11.2019. Viitattu 12.2.2024. en-US
42. ↑  George Lucas Talks *Star Wars: The Clone Wars* *StarWars.com*.  17.3.2008.  Arkistoitu. Viitattu 29.8.2018.
43. ↑  Itzkoff, Dave: *Clone Wars* Moves to Netflix *The New York Times*.  14.2.2014. Viitattu 29.8.2018. (englanniksi)
44. ↑  Goldman, Eric: *Star Wars: The Clone Wars* – Season 6 "The Lost Missions" Review *IGN*.  8.3.2014. Viitattu 29.8.2018. (englanniksi)
45. ↑  Star Wars: The Clone Wars Returns on Disney+ February 21 *Starwars.com*.  22.1.2020. Viitattu 23.1.2020. (englanniksi)
46. ↑  McMilian, Graeme: Lucasfilm Unveils New Plans for *Star Wars Expanded Universe* *The Hollywood Reporter*.  25.4.2014. Viitattu 29.8.2018. (englanniksi)
47. ↑  Goldman, Eric: *Star Wars Rebels*: Season 1 Review *IGN*.  9.3.2015. Viitattu 29.8.2018. (englanniksi)
48. ↑  Johnson, Kevin: Star Wars Rebels' finale possesses an epic scope that doesn’t quite match the journey to get there *A.V. Club*. Viitattu 29.8.2018. (englanniksi)
49. ↑  'Star Wars Rebels' Season 4 Sets Saw Gerrera's Return, More *ScreenCrush*. Viitattu 29.8.2018. (englanniksi)
50. ↑  Biery, Thomas: Star Wars Forces of Destiny debuts this July *Polygon*.  27.6.2017. Viitattu 29.8.2018. (englanniksi)
51. ↑  Star Wars Resistance, All-New Anime-Inspired Series, Set for Fall Debut *StarWars.com*.  26.4.2018. Viitattu 29.8.2018. (englanniksi)
52. ↑  Star Wars: The Bad Batch, An All-New Animated Series, To Debut on Disney+ in 2021 *StarWars.com*.  13.7.2020. Viitattu 14.7.2020. (englanniksi)
53. ↑  Collura, Scott: Star Wars: Visions Anime Is Coming to Disney Plus *IGN*.  12.12.2020. Viitattu 13.12.2020. (englanniksi)
54. ↑  Breznican, Anthony: Andor Star Wars Series: "What You Know Is Really All Wrong" *Vanity Fair*.  23.5.2022.  Arkistoitu 25.5.2022. Viitattu 28.5.2022. (englanniksi)
55. ↑  Thompson, Jaden: ‘Ahsoka’ Season 2 in Development With Creator Dave Filoni, Lucasfilm Confirms *Variety*.  9.1.2024.  Arkistoitu. Viitattu 21.1.2024. (englanniksi)
56. ↑  Fisher, Jacob: 'The Acolyte' Aiming To Begin Filming In February In London *DiscussingFilm*.  24.6.2021.  Arkistoitu. Viitattu 9.4.2023. (englanniksi)
57. ↑  Bankhurst, Adam: Star Wars: The Acolyte Release Date and First Poster Revealed, First Trailer Arriving Tomorrow *IGN*.  18.3.2024.  Arkistoitu. Viitattu 19.3.2024. (englanniksi)
58. ↑  Skeleton Crew *Writers Guild of America West*.  Arkistoitu. Viitattu 27.9.2023. (englanniksi)
59. ↑  MeriStation: Skeleton Crew, the next Star Wars spin-off on Disney+, has been delayed until 2024  5.9.2023. AS. Viitattu 27.9.2023. (englanniksi)
60. ↑  Hibberd, James: ABC to look at *Star Wars* live-action TV series *Entertainment Weekly*.  10.1.2013. Viitattu 29.8.2018. (englanniksi)
61. ↑  Collura, Scott: Is This the *Star Wars* Live-Action Show's Title? *IGN*.  9.1.2012. Viitattu 29.8.2018. (englanniksi)
62. ↑  Morgan, Jeffery: *Star Wars* TV series will be 'provocative, bold and daring' *Digital Spy*.  22.5.2012. Viitattu 29.8.2018. (englanniksi)
63. ↑  Sciretta, Peter: George Lucas' Star Wars TV Show & 1313 Not Dead? */Film*.  9.12.2015. Viitattu 29.8.2018. (englanniksi)
64. ↑  Chmielewski, Dawn: Disney Developing *Star Wars*, *Monsters Inc.* TV Series For Streaming Service *Deadline Hollywood*.  9.11.2017. Viitattu 29.8.2018. (englanniksi)
65. ↑  'Star Wars' TV Series: Disney Developing "a Few" for Its Streaming Service *The Hollywood Reporter*. Viitattu 29.8.2018. (englanniksi)
66. ↑  What We Know About Benioff and Weiss' *Star Wars* Movies *Screen Rant*.  6.2.2018.  Arkistoitu 14.6.2018. Viitattu 29.8.2018. (englanniksi)
67. 1 2  ILM Launches TV Unit to Serve Episodic and Streaming Content *variety.com*.  November 7, 2018. Viitattu November 25, 2018.
68. 1 2 3 4 5 6 7  Outlaw, Kofi: Star Wars Official New Timeline, Updated For The High Republic *Comicbook.com*.  8.1.2021.  Arkistoitu. Viitattu 9.4.2023. (englanniksi)
69. 1 2 3 4 5 6 7  Outlaw, Kofi: Star Wars New Official Timeline Revealed At Celebration 2023 *ComicBook.com*.  7.4.2023.  Arkistoitu. Viitattu 9.4.2023. (englanniksi)
70. ↑  Lawler, Kelly: Why I love the 'Star Wars' prequels (and you should too) *King*.  11.12.2017.  Arkistoitu. Viitattu 9.4.2023. (englanniksi)
71. ↑  Whitbrook, James: The Clone Wars Returns February 2020, and All the Other Star Wars News Just Revealed at D23 *io9*.  24.8.2019.  Arkistoitu. Viitattu 9.4.2023. (englanniksi)
72. ↑  Woods, Bob: Launching the Rebellion.  *Star Wars: Official 20th Anniversary Commemorative Magazine*, 1997, s. 9.  Topps.
73. ↑  How Palpatine Returned In The Rise of Skywalker *Esquire*.  21.12.2019. Hearst Communications.  Arkistoitu. Viitattu 9.4.2023. (englanniksi)
74. ↑  JJ Abrams Spills Details On Kylo Ren *Empire*.  2015.  Arkistoitu. Viitattu 9.4.2023. (englanniksi)
75. ↑  Tyler, Adrienne: Star Wars: Rise of Skywalker Finally Explains How The First Order Are So Powerful *Screen Rant*.  25.12.2019.  Arkistoitu. Viitattu 9.4.2023. (englanniksi)
76. ↑  Star Wars -sanomalehtisarjakokoelmat *sarjakuvat.eurocomics.info*.
77. ↑  Lapset lyötiin jedi-ritareiksi *Turun Sanomat*.  Arkistoitu 3.12.2020. Viitattu 29.5.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tähtien sota**.
* StarWars.com – *Tähtien sodan* virallinen kotisivusto (englanniksi)
* Wookieepedia – Internetissä julkaistava wiki-pohjainen *Tähtien sota* -tietosanakirja (englanniksi)
* Jedipedia – Suomenkielinen wiki-pohjainen *Tähtien sota* -tietosanakirja

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Tähtien sota* |
| --- |
|  |
| Elokuvat | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Skywalker-saaga | 

|  |  |
| --- | --- |
| Alkup. trilogia (*IV–VI*) | 
* *Tähtien sota* (1977)
* *Imperiumin vastaisku* (1980)
* *Jedin paluu* (1983)

 |
|  |
| Esiosatrilogia (*I–III*) | 
* *Pimeä uhka* (1999)
* *Kloonien hyökkäys* (2002)
* *Sithin kosto* (2005)

 |
|  |
| Jatko-osatrilogia (*VII–IX*) | 
* *The Force Awakens* (2015)
* *The Last Jedi* (2017)
* *The Rise of Skywalker* (2019)

 |

 |
|  |
| Animaatiot | 
* *The Clone Wars* (2008)

 |
|  |
| Antologiat | 
* *Rogue One* (2016)
* *Solo* (2018)

 |

 |
|  |
| Televisio | 

|  |  |  |  |  |  |  |
| --- | --- | --- | --- | --- | --- | --- |
| Kaanon | 

|  |  |
| --- | --- |
| Animaatiot | 
* *The Clone Wars* (2008–2020) (jaksot)
* *Rebels* (2014–2018)
* *Forces of Destiny* (2017–2018)
* *Resistance* (2018–2020)
* *The Bad Batch* (2021–2024)
* *Visions* (2021–)
* *Tales of the Jedi* (2022–)
* *Pikkujedien seikkailut* (2023)

 |
|  |
| Näytellyt | 
* *The Mandalorian* (2019–) (jaksot)
* *The Book of Boba Fett* (2021–2022)
* *Obi-Wan Kenobi* (2022)
* *Andor* (2022–)
* *Ahsoka* (2023–)
* *The Acolyte* (2024)
* *Skeleton Crew* (2024)

 |

 |
|  |
| *Legends* | 
* *Holiday Special*
* *Droidit*
* *Eevokit*
* *Clone Wars*

 |

 |
|  |
| Muut mediat | 
* kirjat
	+ *Uljas tasavalta*
* pelit
* Lego Star Wars

 |
|  |
| Hahmot | 

|  |  |
| --- | --- |
| Kaanon | 
* Gial Ackbar
* Padmé Amidala
* Cassian Andor
* Wedge Antilles
* Cad Bane
* BB-8
* Jar Jar Binks
* Ezra Bridger
* Lando Calrissian
* Chewbacca
* C-3PO
* Poe Dameron
* Din Djarin (Mandalorialainen)
* kreivi Dooku (Darth Tyranus)
* Caleb Dume (Kanan Jarrus)
* Jyn Erso
* Boba Fett
* Jango Fett
* FN-2187 (Finn)
* Saw Gerrera
* moffi Gideon
* kenraali Grievous
* Grogu
* Jabba the Hutt
* kenraali Armitage Hux
* Qui-Gon Jinn
* K-2SO
* Maz Kanata
* Obi-Wan Kenobi
* Orson Krennic
* Darth Maul
* Nien Nunb
* Leia Organa
* Palpatine (Darth Sidious)
* kapteeni Phasma
* Qi’ra
* R2-D2
* Rey
* Fennec Shand
* Anakin Skywalker (Darth Vader)
* Luke Skywalker
* yksinvaltias Snoke
* Ben Solo (Kylo Ren)
* Han Solo
* Ahsoka Tano
* suurmoffi Wilhuff Tarkin
* suuramiraali Thrawn
* Rose Tico
* Asajj Ventress
* Mace Windu
* Yoda
* sivuhahmot

 |
|  |
| *Legends* | 
* HK-47
* Mara Jade
* Kyle Katarn
* Galen Marek (Starkiller)
* Darth Revan
* Jacen Solo

 |
|  |
| Taisteluyksiköt | 
* iskusotilaat
* kloonisotilaat
* taisteludroidit

 |

 |
|  |
| Järjestöt | 
* Ensimmäinen ritarikunta
* Galaktinen Imperiumi
* Galaktinen tasavalta
* Itsenäisten aurinkokuntien konfederaatio
* Jediritarikunta
* Kapinaliitto
* Sithien sääty
* Uusi tasavalta
* Vastarinta

 |
|  |
| Planeetat ja kuut | 
* Alderaan
* Bespin
* Coruscant
* Crait
* Dagobah
* Endor
* Exegol
* Geonosis
* Hoth
* Jakku
* Mustafar
* Naboo
* Tatooine
* Yavin

 |
|  |
| Kansat, rodut ja olennot | 
* bantha
* droidit
* ewokit
* hiekkakansa
* huttit
* Jawat
* mandalorialaiset
* wookieet
* Yuuzhan Vong

 |
|  |
| Teknologia | 

|  |  |
| --- | --- |
| Aseet | 
* Kuolemantähti
* laseraseet
* valosapeli

 |
|  |
| Maastoajoneuvot | 
* AT-AT
* AT-ST
* AT-TE
* Kiitopyörä
* LAAT
* Maakiituri

 |
|  |
| Hävittäjät | 
* A-siipinen
* B-siipinen
* TIE-hävittäjä
* U-siipinen
* X-siipinen
* Y-siipinen

 |
|  |
| Avaruusalukset | 
* Kuolemantähti
* *Millennium Falcon*
* Mon Calamarin tähtiristeilijä
* *Slave I*
* *Tantive IV*
* Tähtihävittäjä

 |

 |
|  |
| Sodat ja taistelut | 
* Kloonisodat
* Galaktinen sisällissota
* Ensimmäisen ritarikunnan ja Vastarinnan sota

 |
|  |
| Muu konsepti | 
* Voima
* fysiikka
* kielet

 |
|  |
| Tuotanto | 
* George Lucas
* Han ampui ensin
* Lucasfilm
* näyttelijät

 |
|  |
| Kulttuurillinen vaikutus | 
* Chewbacca-puolustus
* Jedismi
* Star Wars -päivä (4. toukokuuta)
* Wookieepedia

 |

 |